Cuneiform Tablet Kt n/k 249 (JNES 70 JNES 70 31)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma šu-be-lúm-ma a-na a-šur-i-mì-tí qí-bi-ma 20 ma-na KÙ.BABBAR ṣa-ru-pá-am ni-is-ḫa-sú ša-bu ša-du-a-sú DIRI a-mur-{d}UTU na-áš-a-kum a-ḫi a-ta be-lí a-ta a ša KÙ.BABBAR ma-lá ṭup-pí-ku-nu lá ú-šé-bi₄-lá-ku-ni li-ba-kà <big_gap> lá i-lá-mì-in lá li-bi₄ DINGIR-ma pí-ri-tum i li-bi ma-tim i-ší-ki-ma a ší-a-tí 1 ITU ù 2 ITU ak-ta-lá a-dí ma-tum iš-li-mu ù ší-tí KÙ.BABBAR-pí-ku-nu iš-tí a-li-ki wa-ar-ki-ú-tim ú-šé-ba-lá-kum šu-ma a-ma-kam tár-ma-na mì-ma i-qá-bi a ša KÙ.BABBAR ITU.1.KAM ù 2 ITU i-ki-il₅-ú a-wa-tí ta-er gi-mì-lam i-ṣé-ri-a šu-ku-un ší-tí KÙ.GI-kà i šé-pì-a ú-ba-lá-kum a-šu-mì DAM.GÀR-ri-im ù zu-ba a-ta-bi-a-ma a-ta-lá-kam